Държавен вестник, бр. 77, 2018 г., стр. 31

БРОЙ  77	
Д Ъ Р Ж А В Е Н  В Е С Т Н И К 	
СТР.  31  
Трети абзац на член 6 да се изложи в 
следната редакция:
„Желаещите да станат членове на Банката 
съгласно член 1 на Споразумението подават 
в Съвета на Банката официално заявление, 
в което се заявява, че споделят целите и 
принципите в дейността на Банката и поемат 
задълженията, произтичащи от това Спора­
зумение и Устава на Банката.“
Пети абзац на член 6 се излага в следната 
редакция:
„Всеки член на Банката може да се откаже 
от членството си в нея, след като уведоми за 
това Съвета на Банката най-късно шест ме­
сеца предварително. В рамките на този срок 
трябва да бъдат уредени отношенията между 
Банката и съответния член на Банката по 
взаимните задължения.“
6. Член 7 се заличава.
7. Да се изложи член 8 в следната редакция:
„Ресурсите на Банката се създават за сметка 
на членските вноски в уставния капитал на 
Банката, вноски на заинтересовани членове в 
специални фондове, привлечени средства във 
всякакви форми от членовете на Банката и на 
международните валутни пазари, прехвърляне 
на част от печалбата в резервния капитал и 
в собствени специални фондове на Банката.“
8. Променя се първи абзац на член 9:
„Уставният капитал на Банката е 1 ми­
лиард и 300 милиона екю. Той се формира 
в свободно конвертируема валута, както и в 
националната валута на страните-членки или 
в злато. При това делът на националните ва­
лути в уставния капитал не надхвърля 5 %.“
Пети абзац на член 9 да се изложи в след­
ната редакция:
„Банката издава на члена на Банката, 
който е направил своята вноска в уставния 
капитал, свидетелство, което представлява 
потвърждение и доказателство за направената 
от члена вноска.“
Шести абзац на член 9 да се изложи в 
следната редакция:
„В случай на напускане на член на Банката 
сумата на неговата вноска в уставния капитал 
се взема предвид при уреждане на отноше­
нията между члена и Банката във връзка с 
взаимните им задължения.“
9. Член 11 да се изложи в нова редакция:
„В Банката могат да бъдат създавани спе­
циални фондове с ресурси от заинтересовани 
страни и организации.
Целите, размерите, условията, редът за 
създаване и функциониране на специалните 
фондове се установяват със споразумения 
между заинтересованите страни, организации 
и Банката.“
10. Член 12 да се изложи в следната ре­
дакция:
„Банката може да привлича средства в сво­
бодно конвертируема валута, в националната 
валута на заинтересованите страни – членки 
на Банката, чрез получаването на финансови 
и банкови кредити и заеми, емитирането на 
облигационни заеми и други ценни книжа, при­
емането на влогове, както и под друга форма.“
11. Член 13 да се изложи в нова редакция:
„Банката отпуска кредити на кредитополу­
чателите, предвидени в Споразумението, със 
собствени и привлечени средства във валути, 
съгласувани между Банката и кредитополу­
чателя, участва заедно с други финансови и 
банкови организации в отпускането на такива 
кредити и издава гаранции за задълженията на 
банки, стопански организации и предприятия 
по ред, определен от Управителния съвет на 
Банката.“
12. Член 14 се заличава.
13. Трети абзац на член 15 да се изложи в 
следната редакция:
„В кредитното споразумение се предвиждат 
икономически и финансово-банкови критерии, 
които характеризират високата ефективност на 
кредитирания обект, финансовото състояние 
на кредитополучателя, условията за отпус­
кане, използване и погасяване на кредита и 
гаранциите за неговото връщане.“
Пети абзац на член 15 да се изложи в 
следната редакция:
„Икономическите и финансово-банковите 
критерии се определят от Управителния съ­
вет на Банката в зависимост от естеството и 
предназначението на капиталовложенията.“
Ред 1 от шести абзац на член 15 да се из­
ложи в следната редакция:
„Банката извършва експертиза и може да 
изпраща...“ – следва съгласно текста.
Осми абзац на член 15 да се изложи в 
следната редакция:
„Редът за отпускане и погасяване на 
кредити, за гарантиране, както и общите 
условия, които трябва да бъдат предвидени 
в кредитните споразумения, се определят от 
Съвета на Банката и от Управителния съвет 
в границите на техните компетенции.“
Член 15 да се допълни със следния абзац:
„Отпускането от страна на Банката на 
кредити на кредитополучатели в отделните 
страни-членки се извършва при наличието 
на съгласие от централната банка или други 
упълномощени органи съгласно законодател­
ството на страната на получателя на кредит.“
14. Член 16 да се изложи в нова редакция:
„Кредитите се отпускат за срок до 15 го­
дини, а със специално решение на Съвета и 
за по-дълъг период.“
15. В член 17 от първото изречение на втори 
абзац се заличава „по правило“.
16. Буква „а“ от точка 1 на член 18 да се 
изложи в следната редакция:
„При провеждането на кредитни, гаран­
ционни и други банкови операции да раз­
решава отпускането на средства единствено 
за целите, предвидени в сключените от нея 
споразумения.“